
ΑΠΟΦΑΣΕΙ Σ 

(ΐ) 

Πολιτογράφηση Ομογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με τις αριθμ.πρωτ. Φ.61553/29482/99/13.11.2000 & 
61553/25718/99/13.11.2000 αποφάσεις του Υφυπουρ¬ 
γού Εσωτερικών, Δημ. Διοικ. & Αποκ/σης, έγιναν δε¬ 
κτές οι από 10.5.1999 και 1.3.1999 αντίστοιχα αιτήσεις 
πολιτογράφησης των ομογενών αλλοδαπών ΝΤΙΣΙΟΥ 
ΚΩΝ/ΝΟΥ του ΣΤΕΡΓΙΟΥ και ΝΤΙΣΙΟΥ ΙΩΑΝΝΗ του 
ΣΤΕΡΓΙΟΥ, για την απόκτηση της Ελληνικής Ιθαγένει¬ 
ας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 


( 2 ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

1. - Με την αριθμ. πρωτ. Φ.41534/31614/13.11.2000 από¬ 
φαση του Υφυπουργού Εσωτερικών, Δημ. Διοικ. & 
Αποκ/σης, έγινε δεκτή η από 23.2.2000 αίτηση πολιτογρά¬ 
φησης του αλλογενούς αλλοδαπού ΒΙΚΤΩΡ ΣΜΑΙΡΑτου 
ΑΓΙΟΥΜΠ, για την απόκτηση της Ελληνικής Ιθαγένειας. 

2. - Με την αριθμ. πρωτ. Φ. 63197/28171/13.11.2000 από¬ 
φαση του Υφυπουργού Εσωτερικών, Δημ. Διοικ. & Αποκ/σης, 
α) έγινε δεκτή η από 7.5.1998 αίτηση πολιτογράφησης της 
αλλογενούς αλλοδαπής ΟΓΚΑΝΙΣΙΑΝ ΑΝΑΙΤ του ΚΙΜ, για την 
απόκτηση της Ελληνικής Ιθαγένειας και β) εγκρίθηκε η αλλα¬ 
γή του κυρίου ονόματος της από «ΑΝΑΙΤ» σε « ΑΝΝΑ». 

3. - Με την αριθμ. πρωτ. Φ.65121/40912/13.11.2000 απόφα¬ 
ση του Υφυπουργού Εσωτερικών, Δημ. Διοικ. & Αποκ/σης, 
έγινε δεκτή η από 12.5.1998 αίτηση πολιτογράφησης της αλ¬ 
λογενούς αλλοδαπής ΛΗ ΤΖΙΝ ΧΗ - ΜΑΡΙΝΑΣ του ΜΟΥΝ 
ΓΚΟΥ, για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 15736 (3) 

Τροποποίηση της συστατικής Πράξης της Επιχείρησης 
ύδρευσης - αποχέτευσης ΚΕΥΑΝ (Π.Δ. 80/94). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. -Τις διατάξεις των άρθρων 1 και 2 του Ν. 1069/1980 
(ΦΕΚ Α' 191/1980). 

2. -Τις διατάξεις του άρθρου 6 παρ. 1 του Ν. 2307/1995 
(ΦΕΚ ΑΊ13/1995). 

3. - Τις διατάξεις του άρθρου 1 παρ. 7 - 9 του Ν. 2647/ 
1998 (ΦΕΚ Α' 237/1998). 

4. - Τις διατάξεις του άρθρου 278 του Π.Δ. 410/95 (ΦΕΚ 
Α'231/1995). 

5. - Τις διατάξεις του Π.Δ. 80/20.4.1994, (τ. Α'), περί συ- 
στάσεως ενιαίας επιχείρησης ύδρευσης και αποχέτευσης 
με την επωνυμία « Κοινοτική Επιχείρηση Ύδρευσης - Απο- 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χέτευσης της Κοινότητας ΝΕΟΧΩΡΙΟΥ ΛΕΥΚΤΡΟΥ του 
Νομού Μεσσηνίας». 

6. - Την αριθμ. 89/2000 απόφαση του Δημοτικού Συμβου¬ 
λίου ΛΕΥΚΤΡΟΥ με την οποία γίνεται τροποποίηση της συ¬ 
στατικής Πράξης της ΚΕΥΑΝ (Π.Δ. 80/94) και σύσταση 
στον Δήμο ΛΕΥΚΤΡΟΥ (Ν. 2539/97) ενιαίας επιχείρησης 
ύδρευσης αποχέτευσης με την επωνυμία Δημοτική Επι¬ 
χείρηση ύδρευσης - αποχέτευσης ΛΕΥΚΤΡΟΥ (ΔΥΕΑΛ). 

7. - Την υποβληθείσα οικονομοτεχνική μελέτη για την 
Δημοτική Επιχείρηση ύδρευσης - αποχέτευσης ΛΕΥ- 
ΚΤΡΟΥ-(ΔΕΥΑΛ), σύμφωνα με την οποία, η σύσταση της 
ως άνω επιχείρησης θα βελτιώσει σημαντικά τον τρόπο 
εκτέλεσης των έργων ύδρευσης - αποχέτευσης - (αξιο¬ 
ποίηση χρηματικών πόρων, χρόνος εκτέλεσης, κ.α.), συμ¬ 
βάλλοντας έτσι αποφασιστικά στην συνολική ανάπτυξη 
του Δήμου Ν. 2539/97), αποφασίζουμε: 

Εγκρίνουμε την αριθμ. 89/2000 απόφαση του Δημοτι¬ 
κού Συμβουλίου ΛΕΥΚΤΡΟΥ και τροποποιούμε την συ¬ 
στατική Πράξη της ΚΕΥΑΝ (Π.Δ.80/94) ως ακολούθως: 

1. - Οι διατάξεις του άρθρου 1 του αριθμ. 80/1994 
Π.Δ/τος (ΦΕΚ 63/20.4.1994 τ.Α'), τροποποιούνται ως 
εξής: « Συνιστάται στον Δήμο ΛΕΥΚΤΡΟΥ Νομού Μεσση¬ 
νίας ενιαία επιχείρηση ύδρευσης και αποχέτευσης με την 
επωνυμία Δημοτική Επιχείρηση Ύδρευσης - Αποχέτευ¬ 
σης του Δήμου ΛΕΥΚΤΡΟΥ» (ΔΕΥΑΛ), ως Νομικό Πρόσω¬ 
πο Ιδιωτικού Δικαίου με κοινοφελή χαρακτήρα, διεπομέ¬ 
νη ως προς την διοίκηση/οργάνωση, εκτέλεση,λειτουρ¬ 
γία και συντήρηση των έργων της αρμοδιότητάς της, 
καθώς και τις πηγές χρηματοδότησής της, από τις διατά¬ 
ξεις του Ν. 1069/80 «Περί κινήτρων δια την ίδρυσιν επιχει¬ 
ρήσεων υδρεύσεως και αποχετεύσεως», εφαρμοζομέ- 
νων κατά τα λοιπά των διατάξεων του Δ.Κ.Κ. 

Η έδρατης επιχείρησης μεταφέρεται στην έδρα του Δή¬ 
μου ΛΕΥΚΤΡΟΥ, την ΚΑΡΔΑΜΥΛΗ. 

Περιοχή αρμοδιότητας της επιχείρησης είναι η εδαφι¬ 
κή Περιφέρεια της παραλιακής ζώνης της εκτεινομένης 
κατά μήκος της ακτής των δημοτικών διαμέρισμάτων 
ΚΑΡΔΑΜΥΛΗΣ, Ν. ΠΡΟΑΣΤΙΟΥ, ΝΕΟΧΩΡΙΟΥ, ΠΥΡΓΟΥ, 
ΑΓΙΟΥ ΝΙΚΟΛΑΟΥ, ΡΥΓΚΛΙΩΝ και ΠΛΑΤΣΑΣ, και σε πλά¬ 
τος 800 μέτρων από αυτή. 

2. - Στο άρθρο 4 του ιδίου ως άνω Π.Δ/τος προστίθεται: 

α.) Περίπτωση ιδ, ως εξής: « τα έσοδα τα προερχόμενα 

από τα τέλη ύδρευσης όλων των δημοτικών διαμερισμά- 
τωντου δήμου ΛΕΥΚΤΡΟΥ, υποχρεούμενηςτης επιχείρη¬ 
σης να εκτελεί τις επισκευές και συντηρήσεις του δικτύου 
ύδρευσης». 

β) Περίπτωση ιε, ως εξής: το ειδικό τέλος (80%) για την 
ύδρευση και αποχέτευση θα ισχύσει για την παραλιακή 
ζώνη του δήμου εκτεινομένη στα δημοτικά διαμερίσμα¬ 
τα ΚΑΡΔΑΜΥΛΗΣ, Ν. ΠΡΟΑΣΤΙΟΥ, ΝΕΟΧΩΡΙΟΥ, ΑΓΙΟΥ 
ΝΙΚΟΛΑΟΥ και σε πλάτος 800 μέτρων από την θάλασ¬ 
σα». 

γ) Περίπτωση ιστ, ως εξής: «η χρηματική επιχορήγηση 
του Δήμου προς την επιχείρηση μέχριτο έτος 2004, ανέρ¬ 
χεται στο ποσό των 35.000.000 δρχ. 

3. - Οι διατάξεις του άρθρου 5 του αριθμ. 80/94 Π.Δ/τος 
τροποποιούνται ως εξής: 

«1. Η επιχείρηση διοικείται από διοικητικό συμβούλιο 
που αποτελείται από ΕΠΤΑ (7) μέλη, τα οποία ορίζονται 
μαζί με τους αναπληρωτές τους από το Δημοτικό Συμ¬ 
βούλιο. 


Από τα μέλη αυτά: α) ΤΕΣΣΕΡΑ (4) είναι αιρετοί εκπρό¬ 
σωποι του Δήμου (δημοτικοί σύμβουλοι), εκ των οποίων 
το ΕΝΑ μέλος θα προέρχεται από την μειοψηφία (άρθρο 
6 Ν. 2307/95), 

β) ΕΝΑ (1) μέλος θα είναι δημότης και μόνιμος κάτοικος 
του δήμου ΛΕΥΚΤΡΟΥ, σχετικός μετά θέματα ύδρευσης, 

γ) ΕΝΑ (1) μέλος θα είναι εκπρόσωπος κοινωνικών φο¬ 
ρέων της περιοχής, 

δ) ΕΝΑ (1) μέλος θα είναι εκπρόσωπος των εργαζομέ¬ 
νων στην επιχείρηση, όταν αυτή απασχολεί περισσότε¬ 
ρους από ΕΙΚΟΣΙ (20) εργαζομένους,σε διαφορετική πε¬ 
ρίπτωση ΕΝΑΣ ακόμα πολίτης (ως υπό στοιχείο β). 

2. - Το Διοικητικό Συμβούλιο ορίζει από τα μέλη του τον 
Πρόεδρο και τον Αντιπρόεδρο (άρθρο3παρ. 1 Ν. 1069/80 
και άρθρο 278του Π.Δ.410/95). 

3. - Το Διοικητικό Συμβούλιο ακολουθεί την θητεία του 
Δημοτικού Συμβουλίου. 

4. - Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις τις δικαστι¬ 
κές ή εξώδικες (άρθρο 5 παρ. 4 του Ν. 1069/80). 

4.- Κατά τα λοιπά ισχύει ως έχει η ανωτέρω συστατική 
Πράξη της ΚΕΥΑΝ (Π.Δ. 80/94). 

Από την απόφαση αυτή δεν προκαλείται δαπάνη σε βάρος 
του Δημοσίου, έκτης αναφερομένης στο υποστοιχείο 2γ αυ¬ 
τής, επιχορήγησης του Δήμου προς την επιχείρηση που θα 
ανέλθει στο ποσό των 35.000.000 δρχ. μέχριτο έτος 2004. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 11 Σεπτεμβρίου 2000 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

-♦- 

Αριθ. 3504 (4) 

Σύσταση Νομικού Προσώπου με την επωνυμία Οργανι¬ 
σμός Κοινωνικής Μέριμνας και Υγείας του Δήμου Λεύ- 
κτρου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 203 του Δημοτικού και Κοι¬ 
νοτικού Κώδικα (Π.Δ. 410/95). 

2. Τις αριθ. 104/99,7/2000 και25δ/2000 αποφάσεις του 
Δημοτικού Συμβουλίου ΛΕΥΚΤΡΟΥ «περί συστάσεως Νο¬ 
μικού Προσώπου με την επωνυμία Οργανισμός Κοινωνι¬ 
κής Μέριμνας και Υγείας του Δήμου Λεύκτρου». 

3. Την αριθ. 7092/97 απόφαση του Γ.Γ.Π.Π.« περί άσκη¬ 
σης αρμοδιοτήτων κατ’ εντολή», αποφασίζουμε: 

Εγκρίνουμε τις ανωτέρω αποφάσεις του δημοτικού 
συμβουλίου ΛΕΥΚΤΡΟΥ με τις οποίες συνιστάται στον Δή¬ 
μο Λεύκτρου Νομικό Πρόσωπο με την επωνυμία «Οργανι¬ 
σμός Κοινωνικής Μέριμνας και Υγείας του Δήμου Λεύ¬ 
κτρου», που διέπεται από τα παρακάτω άρθρα: 

ΑΡΘΡΟ Ιο 
Έδρα 

Έδρατου Νομικού Προσώπου είναι το Δημοτικό Διαμέ¬ 
ρισμα ΑΓΙΟΥ ΝΙΚΟΛΑΟΥ του Δήμου Λεύκτρου. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

ΑΡΘΡΟ 2ο 
Συγχώνευση 

Στο Νομικό Πρόσωπο που συστήνεται με την παρούσα 
απόφαση συγχωνεύεται το ήδη υφιστάμενο Νομικό Πρό¬ 
σωπο ιδίου χαρακτήρα με την επωνυμία «Κέντρο Προλη¬ 
πτικής Ιατρικής και Πρόνοιας» όπως αυτό είχε συσταθεί 
από την τέως Κοινότητα ΚΑΡΔΑΜΥΛΗΣ με την αριθ. 
60/7.7.1996 απόφαση Κοινοτικού Συμβουλίου η οποία δη¬ 
μοσιεύτηκε στο Φ. Ε. Κ. 769 τ. Β'/28.8.1996. 

ΑΡΘΡΟ 3ο 
Σκοπός 

Σκοπός του Νομικού αυτού προσώπου είναι η ενημέρω¬ 
ση, η πρόληψη και η φροντίδα για περίθαλψη, καθώς και 
η άσκηση κοινωνικής μέριμνας και πρόνοιας στους δημό¬ 
τες και κατοίκους του Δήμου ΛΕΥΚΤΡΟΥ, και ειδικότερα: 

1. Οργάνωση Τράπεζας Αίματος 

2. Οργάνωση διαλέξεων, σεμιναρίων εκθέσεων και έκ¬ 
δοση ενημερωτικών φυλλαδίων για θέματα υγείας από 
ειδικούς επιστήμονες (γιατροί, κοινωνικοί λειτουργοί 
κ.λπ.) σε συνεργασία με το Κέντρο Υγείας ΑΓΙΟΥ ΝΙΚΟ¬ 
ΛΑΟΥ. 

3. Αρτιότερη φροντίδατωνλειτουργούντων ιατρείων σε 
σύγχρονο εξοπλισμό όπως σύνδεση με σύστημα τηλε- 
χάρτ, οργάνωση εξετάσεων τεστ Παπανικολάου και πά- 
σης φύσεως εξετάσεων που θα μπορούσαν να βοηθή¬ 
σουν στην πρόληψη και εν γένει την καλύτερη υγεία του 
πληθυσμού. 

4. Συστηματοποίηση της προληπτικής ιατρικής κ.λπ. σε 
συνεργασία με τα νοσοκομεία και Κέντρα Υγείας. 

5. Καταγραφή των ανασφάλιστων ατόμων και μη εχό- 
ντων κρατική μέριμνα από πλευράς κοινωνικής ασφάλι- 
σης-ιατροφαρμακευτικής περίθαλψης. 

6. Συστηματική ενημέρωση ιδίως νέων ατόμων για 
έγκαιρη ασφάλιση και διεκδίκηση καλύψεων από τα 
ασφαλιστικά ταμεία. 

7. Καταγραφή και ειδική μέριμνα για τα άτομα με ειδικές 
ανάγκες. 

8. Οργάνωση άμεσης ανθρωπιστικής παρέμβασης 
όπου χρειάζεται. 

9. Πρόληψη κατά των ναρκωτικών, μηχανισμό στήριξης 
και επανένταξης ειδικών κατηγοριών ατόμων όπως άτομα 
κοινωνικού αποκλεισμού, πρώην χρήστες ναρκωτικών 
κ.λπ. 

10. Ειδική μέριμνα για τα θέματα μητέρας-παιδιού, κα¬ 
θώς και τα ιδιαίτερα προβλήματα της εφηβείας. 

11. Φροντίδα των ατόμων τρίτης ηλικίας. 

12. Πρόγραμμα για τους αλλοδαπούς και οικονομικούς 
πρόσφυγες. 

13. Πρόγραμμα Υγειών Πόλεων. 

14. Ομάδα αντιμετώπισης εκτάκτων συνθηκών άμεσης 
ανθρωπιστικής παρέμβασης «ΟΜΑΔΑ Α». 

ΑΡΘΡΟ 4ο 

Διοίκηση Νομικού Προσώπου - Εκπροσώπηση 

Το συνιστώμενο Νομικό Πρόσωπο διοικείται από εννεα- 
μελές διοικητικό συμβούλιο, σύμφωνα με το άρθρο 203 
του Π.Δ410/95 (Δ. Κ. Κ.) που αποτελείται: 

• από τρεις (3) δημοτικούς συμβούλους που θα ορίζο¬ 


νται με απόφαση του Δημοτικού συμβουλίου του Δήμου 
ΛΕΥΚΤΡΟΥ ένας εκ των οποίων θα ορίζεται με την ίδια 
απόφαση ως Πρόεδρος του Διοικητικού Συμβουλίου του 
Νομικού Προσώπου. 

• Από τέσσερις (4) πολίτες που θα είναι δημότες και μό¬ 
νιμοι κάτοικοι του Δήμου ΛΕΥΚΤΡΟΥ. 

• Από τον εκάστοτε Διευθυντή ή τον νόμιμο αναπληρω¬ 
τή του, του Κέντρου Υγείας ΑΓΙΟΥ ΝΙΚΟΛΑΟΥ και 

• Από έναν ιερέα που θα ορίζεται μετά από πρόταση 
του Μητροπολίτη Γυθείου - Οιτύλου. 

Το διοικητικό Συμβούλιο εκλέγει ένα εκ των μελών του 
ως Αντιπρόεδρο. 

Η θητεία του Διοικητικού Συμβουλίου του Ν. Π. ακολου- 
θείτην θητείατου Δημοτικού Συμβουλίου του Δήμου ΛΕΥ- 
ΚΤΡΟΥ. 

Το Νομικό Πρόσωπο εκπροσωπείται ενώπιον των δικα¬ 
στηρίων και πάσης αρχής από τον Πρόεδρο και όταν αυ¬ 
τός απουσιάζει ή κωλύεται από τον Αντιπρόεδρο. 

ΑΡΘΡΟ 5ο 
Πόροι 

Οι πόροι του Νομικού Προσώπου είναι: 

1. Ετήσια επιχορήγηση του Δήμου ΛΕΥΚΤΡΟΥ εκ. δρχ. 
5.000.000. 

2. Επιχορηγήσεις από άλλο φυσικό ή νομικό πρόσωπο. 

3. Επιχορηγήσεις από φορείς του Κράτους. 

5. Έσοδα από διάφορες εκδηλώσεις του Νομικού Προ¬ 
σώπου. 

6. Πάσης φύσεως δωρεές, κληροδοτήματα, μισθώματα 
από ακίνητα που τυχόν έχουν μεταβιβαστεί στο Ν. Π. 

ΑΡΘΡΟ 6ο 

Λειτουργία Διοικητικού Συμβουλίου- 
Εποπτεία και Οικονομική Διοίκηση 

Οι διατάξεις των άρθρων 198,199 και των παραγράφων 
1,3 και 4του άρθρου 200 του Δ.Κ.Κ. (Π.Δ. 410/95), εφαρ¬ 
μόζονται και στο Νομικό αυτό Πρόσωπο. 

Τα θέματα τα σχετικά με την διοίκηση και την διαχείριση 
του Νομικού Προσώπου ρυθμίζονται με κανονισμό που 
ψηφίζει το Δημοτικό Συμβούλιο. 

ΑΡΘΡΟ 7ο 

Κατάργηση 

Το Νομικό Πρόσωπο καταργείται κατάτοντρόπο με τον 
οποίο συστάθηκε η δε περιουσία του περιέχεται στον Δή¬ 
μο ΛΕΥΚΤΡΟΥ. 

ΑΡΘΡΟ 8ο 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Λεύ- 
κτρου το ύψος της οποίας ανέρχεται σε εκείνο της ετή¬ 
σιας επιχορήγησης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καλαμάτα, 10 Νοεμβρίου 2000 
Ο Γενικός Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

Αριθ. 06/11331 (5) 

Παραχώρηση κοινόχρηστης έκτασης αγρ/τος Πλατανο¬ 
τόπου στο Δήμο Πιερέων. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. Τις διατάξεις του άρθρου 11 παρ. 4 του Ν. 1734/ 
28.10.87. 

2. Την παρ. 8 του άρθρου 10 του Ν. 2503/97. 

3. Τις αριθ. 113/99 και 3/3000 αποφάσεις του Δημοτικού 
Συμβουλίου Δήμου Πιερέων, περί παραχώρησης του 
αριθ. 3135α κοινοχρήστου τεμαχίου αγρ/τος Πλατανοτό¬ 
που με σκοπό τη δημιουργία γλευκοποιείου. 

4. Το αριθ. 439/27.3.2000 έγγραφο της Δ/νσης Τουρι¬ 
σμού Α.Μ.Θ. 

5. Το αριθ. 1079/8.5.2000 έγγραφο της Δ/νσης Δασών 
Καβάλας. 

6. Την αριθ. 12/4673/1.8.2000 απόφαση Νομάρχη Κα¬ 
βάλας, αρμοδιότητας Δ/νσης Πολεοδομίας Καβάλας, πε¬ 
ρί προσδιορισμού χρήσης του αριθ. 3135α κοινοχρήστου 
τεμαχίου. 

7. Το αριθ. 4992/30.10.2000 έγγραφο της Δ.Ο.Υ 
Ελευθ/λης, από το οποίο προκύπτει η τρέχουσα αξία κα¬ 
τά στρέμμα της ως άνω έκτασης, αποφασίζουμε: 

Παραχωρούμε κατά κυριότητα στο Δήμο Πιερέων το 
αριθ. 3135α τεμάχιο «χερσολίβαδο κοινόχρηστο» εμβα- 
δού 15.000 τ.μ., αγρ/τος Πλατανοτόπου Σ.Δ. έτους 1976, 
με σκοπό τη δημιουργία γλευκοποιείου, δυναμικότητας 
1.000 τόνων το πολύ ανά έτος. 

Η παραχώρηση γίνεται με τίμημα ίσο προς το 50% της 
τρέχουσας αξίας του ως άνω ακινήτου, που είναι 750.000 
δρχ., ήτοι: εμβαδόν έκτασης 15 στρεμ. X 100.000 δρχ. / 
στρέμμα = 1.500.000 δρχ. (τρέχουσα αξία) και θα κατα¬ 
βληθεί σε τρεις (3) ετήσιες δόσεις. 

Η μη εμπρόθεσμη καταβολή οποιοσδήποτε δόσης του 
τιμήματος συνεπάγεται την ανάκληση της παραχώρη¬ 
σης. 

Στην περίπτωση που τυχαία κατά τις εκσκαπτικές εργα¬ 
σίες βρεθούν αρχαία σύμφωνα με το Ν. 5351/1932 «περί 
Αρχαιοτήτων», διακόπτονται αμέσως οι εργασίες και ει¬ 
δοποιείται η Εφορεία Προϊστορικών και Κλασσικών Αρ¬ 
χαιοτήτων. 

Η απόφασή μας αυτή θα μεταγράφει στο Υποθηκοφυ¬ 
λακείο Ελευθ/λης, με μέριμνα ταυ Δήμου Πιερέων μετά 
την εξόφληση του τιμήματος. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καβάλα, 3 Νοεμβρίου 2000 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

Αριθ. 1028 (6) 

Χορήγηση άδειας λειτουργίας Ερασιτεχνικής Σχολής χο¬ 
ρού στη Νατάσσα Σωτηρίου. 

Ο ΝΟΜΑΡΧΗΣ ΚΑΒΑΛΑΣ 

Έχοντας υπόψη: 

1. το Π.Δ. 1158/81 «Περί οργανώσεως και διοικήσεως 


Σχολών Ανωτέρας Καλλιτεχνικής Εκπαιδεύσεως κ.λπ.» 
(ΦΕΚ127/Α713.5.81). 

2. το Π.Δ. 457/83 «Ίδρυση και λειτουργία Ερασιτεχνικών 
Σχολών Χορού». 

3. το ΠΔ 347/86 «Περί μεταβιβάσεως αρμοδιοτήτων 
στους Νομάρχες». 

4. Αίτηση της Σωτηρίου Αναστασίας με τα συνοδεύοντα 
δικαιολογητικά. 

5. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 όπως τούτο τροποποιήθηκε μετα¬ 
γενέστερα μετηναρ. 2436/15.1.1985, (ΦΕΚ31/Β785) κοι¬ 
νή απόφαση των Υπουργών Προεδρίας της Κυβέρνησης 
και Πολιτισμού και Επιστημών, για τον έλεγχο της καταλ¬ 
ληλότητας του επίτης οδού Π. Μελά 1 στηνΧρυσούπολη, 
κτιρίου, αποφασίζουμε: 

1 .Χορηγούμε στην Νατάσσα Σωτηρίου άδεια ίδρυσης 
και λειτουργίας Ερασιτεχνικής Σχολής Χορού με την επω¬ 
νυμία «ΑΒΑΒΕδΟΨΕ» που βρίσκεται στην οδό Π. Μελά 1, 
στην Χρυσούπολη. 

2. Από τις διατάξεις αυτής της απόφασης δεν προκα- 
λείται δαπάνη σε βάρος του Κρατικού Προϋπολογισμού. 

3. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Καβάλα, 17 Οκτωβρίου 2000 
Ο Νομάρχης 

ΘΕΟΔΩΡΟΣ ΚΑΛΛΙΟΝΤΖΗΣ 

-♦- 

(7) 

Αριθ. απόφασης 135/2000 

Υπαγωγή προσωπικού Δήμου Σκουτάρεως στις διατά¬ 
ξεις του Α'μέρους του Ν. 1188/1981. 

Ο ΔΗΜΑΡΧΟΣ ΣΚΟΥΤΑΡΕΩΣ Ν. ΣΕΡΡΩΝ 

Έχοντας υπόψη: 

α. Την εισήγηση του Προέδρου του Δ. Συμβουλίου και 

β) την εισήγηση του Υπηρεσιακού Συμβουλίου άρ¬ 
θρου 5 Ν. 1188/1981 και του άρθρου 8 παρ. 4 του Ν. 
2307/1995 (αριθ. πρακτικό 2/6/7.3.2000) αποφασίζει 
ομόφωνα: 

Εγκρίνει την υπαγωγή του αδιαβάθμιστου υπαλλήλου 
του Δήμου Σκουτάρεως Πελτέκη Συμεών του Ευαγγέλου 
στις διατάξεις του α' μέρους του άρθρου 3 παρ. γ του Ν. 
1188/1981 καιτου Ν. 2307/1995 του άρθρου 8, με την ίδια 
σχέση εργασίας. 

Από τις διατάξεις της παρούσας δεν προκαλείται επι¬ 
πλέον δαπάνη στον προϋπολογισμό του Δήμου Σκουτά¬ 
ρεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σέρρες, 14 Νοεμβρίου 2000 
Ο Δήμαρχος 

ΠΑΝΑΓΙΩΤΗΣ ΤΑΤΟΥΔΗΣ 

Αριθ. 4447 (8) 

Σύταση και λειτουργία Εκκλησιαστικού Ιδρύματος υπό 
την επωνυμία «ΕΝΟΡΙΑΚΟΝ ΚΕΝΤΡΟΝ ΝΕΟΤΗΤΟΣ 
ΤΟΥ ΙΕΡΟΥ ΝΑΟΥ ΚΟΙΜΗΣΕΩΣ ΘΕΟΤΟΚΟΥ ΑΝΟΙΞΕ- 
ΩΣ “Ο ΑΓΙΟΣ ΚΟΣΜΑΣ Ο ΑΙΤΩΛΟΣ” ΙΕΡΑΣ ΜΗΤΡΟ- 
ΠΟΛΕΩΣ ΑΤΤΙΚΗΣ». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Σύνοδος της Εκκλησίας της Ελλάδος, 
έχουσα υπ’ όψει: 

1. Τας διατάξεις των άρθρων 29 παραγρ. 2 και 59 παρα- 
γρ. 2 του Νόμου 590/1977 «Περί Καταστατικού Χάρτου 
της Εκκλησίας της Ελλάδος», 

2. Τας υποχρεώσεις της Ποιμενούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστεπώ- 
νυμοντης Εκκλησίας πλήρωμα. 

3. Τας υφιστάμενος Κοινωνικός και πνευματικός ανά- 
γκας της Ιεράς Μητροπόλεως Αττικής. 

4. Την υπ’ αριθμ. ΜΣ.633/25.1.2000 Πρότασιντου Σεβα- 
σμιωτάτου Μητροπολίτου Αττικής Παντελεήμονος. 

5. Την από 21.4.2000 Γνωμάτευσιντου Νομικού Γραφεί¬ 
ου της Νομικής Υπηρεσίας της Εκκλησίας της Ελλάδος. 

6. Την από 7.11.2000 Απόφασιν Αυτής, αποφασίζει: 

Συνιστά εις την Ιερά Μητρόπολιν Αττικής Εκκλησιαστικόν 

Ίδρυμα υπό την επωνυμίαν: «ΕΝΟΡΙΑΚΟΝ ΚΕΝΤΡΟΝ ΝΕ¬ 
ΟΤΗΤΟΣ ΤΟΥ ΙΕΡΟΥ ΝΑΟΥ ΚΟΙΜΗΣΕΩΣ ΘΕΟΤΟΚΟΥ 
ΑΝΟΙΞΕΩΣ “Ο ΑΓΙΟΣ ΚΟΣΜΑΣ Ο ΑΙΤΩΛΟΣ” ΙΕΡΑΣ ΜΗ- 
ΤΡΟΠΟΛΕΩΣ ΑΤΤΙΚΗΣ», το οποίον θα λειτουργεί με την 
μορφήν Νομικού Προσώπου Ιδιωτικού Δικαίου και θα 
εδρεύει εις την Κοινότητα Ανοίξεως Αττικής. Η οργάνωσις, 
διοίκησις, διαχείρισις καιλειτουργίατου Ιδρύματος τούτου 
θα διέπεται από τας διατάξεις του επομένου Κανονισμού: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 

Εκκλησιαστικού Ιδρύματος υπό την επωνυμία: 

«ΕΝΟΡΙΑΚΟΝ ΚΕΝΤΡΟΝ ΝΕΟΤΗΤΟΣ 
ΤΟΥ ΙΕΡΟΥ ΝΑΟΥ ΚΟΙΜΗΣΕΩΣ ΘΕΟΤΟΚΟΥ ΑΝΟΙΞΕΩΣ 
“Ο ΑΓΙΟΣ ΚΟΣΜΑΣ Ο ΑΙΤΩΛΟΣ” 

ΙΕΡΑΣ ΜΗΤΡΟΠΟΛΕΩΣ ΑΤΤΙΚΗΣ» 

Άρθρον1 

Σύσταση - Επωνυμία - Έδρα. 

Στην Ενορία της Κοιμήσεως της Θεοτόκου Ανοίξεως Ατ¬ 
τικής της Ιεράς Μητροπόλεως Αττικής συνίσταται Εκκλη¬ 
σιαστικόν Ίδρυμα, λειτουργούν ως Νομικό Πρόσωπο 
Ιδιωτικού Δικαίου (Ν.Π.Ι.Δ.), μη κερδοσκοπικού χαρακτή- 
ρος, υπό την επωνυμία «ΕΝΟΡΙΑΚΟ ΚΕΝΤΡΟ ΝΕΟΤΗΤΟΣ 
ΤΟΥ ΙΕΡΟΥ ΝΑΟΥ ΚΟΙΜΗΣΕΩΣ ΘΕΟΤΟΚΟΥ “Ο ΑΓΙΟΣ 
ΚΟΣΜΑΣ Ο ΑΙΤΩΛΟΣ”», το οποίον θα διέπεται υπό του πα¬ 
ρόντος Κανονισμού. Έδρα του Ιδρύματος τούτου είναι η 
Κοινότης Ανοίξεως Αττικής. Το Ίδρυμα θα στεγάζεται σε 
αίθουσα ιδιοκτησίας της εν λόγω Ενορίας, η οποία ευρί- 
σκεται κάτωθεν του Ιερού Ναού Κοιμήσεως της Θεοτό¬ 
κου Ανοίξεως επί της οδού Κανάρη, αριθμός 2. 

Άρθρον 2 
Σκοπός. 

Σκοπός του Ιδρύματος είναι να συμβάλει στην πληρέ¬ 
στερη και αρτιότερη ποιμαντική, κοινωνική, ιεραποστολι¬ 


κή, κατηχητική και πνευματική δράση στο πλαίσιο της Ορ¬ 
θοδόξου Πίστεως, Παραδόσεως και Διδασκαλίας. 

Άρθρον 3 

Μέσα για την επίτευξη του σκοπού. 

1. Η αξιοποίηση του ανθρωπίνου πνευματικού δυναμι¬ 
κού της Ενορίας και η συνδρομή ικανών πνευματικών αν¬ 
θρώπων, κληρικών και λαϊκών. 

2. Η ενίσχυση της λειτουργίας των Κατηχητικών Σχολεί¬ 
ων, και Κύκλων Μελέτης της Αγίας Γ ραφής, για όλες τις 
ηλικίες. 

3. Η συμπαράσταση στις βαθύτερες ανάγκες πνευματι¬ 
κής αναζήτησης του ποιμνίου και η καλλιέργεια και ανά¬ 
πτυξη του Ορθοδόξου προβληματισμού και φρονήματος, 
κυρίως των νέων. 

4. Η καλλιέργεια της συμμετοχής των πιστών στη λα¬ 
τρευτική και μυστηριακή ζωή της Εκκλησίας με βάση την 
Ενορία και κέντρο ζωής τον Ιερό Ναό. 

5. Η παροχή στους νέους ποιοτικής ψυχαγωγίας προς 
την κατεύθυνση της ορθής αξιοποιήσεως του ελεύθερου 
χρόνου τους, σε ένα περιβάλλον πολιτισμένο και φιλικό 
που θα σέβεται την προσωπικότητά τους. 

6. Η διοργάνωση εορταστικών, πολιτιστικών, επιμορ¬ 
φωτικών και ψυχαγωγικών εκδηλώσεων (ομιλιών, διαλέ¬ 
ξεων, συζητήσεων, κινηματογραφικών προβολών, προ¬ 
βολών διαφανειών, θεατρικών παραστάσεων από μαθη¬ 
τές Κατηχητικών Σχολείων, συναυλιών, εκθέσεων βιβλίου 
κ.α.). 

7. Οποιαδήποτε άλλη ενέργεια θέλει αποφασίσει το Δι¬ 
οικητικό Συμβούλιο του Ιδρύματος. 

Άρθρον 4 

Οργάνωση - Διοίκηση - Διοικητικό Συμβούλιο. 

1. Το Ίδρυμα τελεί υπό την πνευματική εποπτεία της Ιε¬ 
ράς Μητροπόλεως Αττικής και διοικείται από επταμελές 
Διοικητικό Συμβούλιο που απαρτίζεται από: α) τον εκά- 
στοτε Σεβασμιώτατο Μητροπολίτη Αττικής, ως Πρόεδρο, 
β) τονεκάστοτε Πρόεδρο του Εκκλησιαστικού Συμβουλί¬ 
ου της Ενορίας Κοιμήσεως Θεοτόκου Ανοίξεως, ως Αντι¬ 
πρόεδρο, ο οποίος, σε περίπτωση απουσίας ή κωλύματος 
του Σεβασμιωτάτου Μητροπολίτου θα αναπληρώνει αυ¬ 
τόν και θα προεδρεύει του Δ.Σ., γ) ένα από τα μέλη του ως 
άνω Εκκλησιαστικού Συμβουλίου, δ) τέσσερα μέλη από 
του πιστούς της Ενορίας Κοιμήσεως της Θεοτόκου Ανοί¬ 
ξεως που διακρίνονται για το ήθος, την πνευματική κα¬ 
τάρτιση και ωριμότητά τους και έχουν σχέση με τη ζωή και 
το έργο της Εκκλησίας. 

2. Τα ως άνω πέντε τακτικά μέλη του Δ.Σ. (των παρα¬ 
γράφων 1γ και Ιδτου παρόντος Άρθρου) διορίζονται για 
μία τριετία από τον Σεβασμιώτατο Μητροπολίτη Αττικής 
ύστερα από έγγραφη πρόταση του Προέδρου του Εκκλη- 
σιατικού Συμβουλίου. Επίσης από τον Σεβασμιώτατο Μη¬ 
τροπολίτη Αττικής ύστερα από έγγραφη πρόταση του 
Προέδρου του Εκκλησιαστικού Συμβουλίου και για την 
αυτή τριετία διορίζονται ως αναπληρωματικά μέλη ένα εκ 
των μελώντου ως άνω Εκκλησιατικού Συμβουλίου και δύο 
πρόσωπα από τους πιστούς της εν λόγω Ενορίας, που 
διαθέτουν τα προσόντα που αναφέρονται στην παράγρα¬ 
φο 1δ του παρόντος άρθρου. Οι διορισθέντες δύνανται 
να επαναδιορισθούν. 




19686 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Μέλη του Δ.Σ. που δεν ανταποκρίνονται στα καθήκο- 
ντάτους ή προβαίνουν σε ενέργειες που έρχονται σε αντί¬ 
θεση με τους σκοπούς του Ιδρύματος, παύονται και αντι¬ 
καθίστανται από τον Σεβασμιώτατο Μητροπολίτη Αττι¬ 
κής. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα και 
τον Ταμία. Το αξιωμάτων μελώντου Δ.Σ. είναι τιμητικό και 
άμισθο. 

5. Ο πρόεδρος του Δ.Σ. α) έχει την ευθύνη όλων των εκ¬ 
δηλώσεων του Ιδρύματος και συντονίζει τα μέλη του Δ. Σ. 
Προς υλοποίηση του σκοπού αυτού, β) εκπροσωπεί το 
Ίδρυμα ενώπιον κάθε διοικητικής, δικαστικής και εκκλη¬ 
σιαστικής αρχής και οποιοσδήποτε άλλης αρχής και σε 
όλες του τις σχέσεις με άλλα ιδρύματα, οργανισμούς, νο¬ 
μικά και φυσικά πρόσωπα, γ) λαμβάνει γνώση όλων των ει¬ 
σερχομένων και εξερχομένων εγγράφων του Ιδρύματος, 
συνυπογράφει με τον Γ ραμματέα όλη την αλληλογραφία 
αυτού και συνυπογράφει με τον Ταμία τα οικονομικής φύ¬ 
σης έγγραφα, δ) συγκαλείτο Δ.Σ. σε συνεδριάσεις, διευ¬ 
θύνει τις σε αυτές συζητήσεις και συνυπογράφει με τον 
Γ ραμματέα τα πρακτικά των συνεδριάσεων. 

6. Ο Αντιπρόεδρος του Δ.Σ. αναπληρώνει τον Πρόεδρο 
σε περίπτωση απουσίας ή κωλύματος σε όλες τις άνω αρ¬ 
μοδιότητες αυτού και ενεργεί κατόπιν εντολής του. 

7. Ο Γραμματέας τηρεί το Βιβλίο Πρωτοκόλλου του 
Ιδρύματος και συντάσσει άλατα έγγραφα και όλη την αλ¬ 
ληλογραφία του Ιδρύματος για την οποία ενημερώνει τον 
Πρόεδρο και την οποία συνυπογράφει με αυτόν. Επίσης 
τηρεί το Βιβλίο Πρακτικών των Συνεδριάσεων του Δ.Σ. 
του Ιδρύματος, συνυπογράφει με τον Πρόεδρο τα εν λό¬ 
γω πρακτικά τα οποία συντάσσει και φυλάσσει τη σφρα¬ 
γίδα του Ιδρύματος. 

8. Ο Ταμίας τηρεί το Βιβλίο Ταμείου καθώς και τα Δι¬ 
πλότυπα Γραμμάτια Εισπράξεων και Εντάλματα Πληρω¬ 
μών του Ιδρύματος, εισπράττει με διπλότυπα Γραμμάτια 
Εισπράξεων, τα οποία συνυπογράφει με τον Πρόεδρο, 
κάθε έσοδο του Ιδρύματος, διενεργεί τις πληρωμές που 
αποφάσισε το Δ.Σ. βάσει διπλοτύπων Ενταλμάτων Πλη¬ 
ρωμών τα οποία επίσης συνυπογράφει, όπως άλλωστε 
και άλατα οικονομικής φύσης έγγραφα, με τον Πρόεδρο, 
ευθύνεται για την φύλαξη των χρημάτων του Ιδρύματος 
τα οποία κατατίθενται σε Τράπεζα στο όνομα του Ιδρύμα¬ 
τος, διενεργεί καταθέσεις και αναλήψεις χρημάτων κατό¬ 
πιν αποφάσεως του Ιδρύματος. Επίσης, τηρεί το Βιβλίο 
Κτηματολογίου και το Βιβλίο Υλικού, στ) στο Άρθρον 5 και 
στην παράγραφο 1 αυτού πρέπει να περιληφθεί σχετική 
πρόβλεψη περί υπάρξεως απαρτίας στις συνεδριάσεις 
του Δ.Σ. του Ιδρύματος. 

Άρθρον 5 

Αρμοδιότητες του Διοικητικού Συμβουλίου. 

1. Το Δ.Σ. συνέρχεται τακτικά κατά μήνα και εκτάκτως 
όταν παρίσταται ανάγκη ύστερα από πρόσκληση του 
Πρόεδρου ή, σε περίπτωση απουσίας ή κωλύματος αυ¬ 
τού, του Αντιπροέδρου. Το Δ.Σ. ευρίσκεται εν απαρτία 
όταν παρίσταται οπωσδήποτε ο Πρόεδρος ή σε περίπτω¬ 
ση απουσίας ή κωλύματος αυτού ο Αντιπρόεδρος καιτρία 
(3) από τα μέλη του, οι δε αποφάσεις αυτού λαμβάνονται 
κατά πλειοψηφία των παρόντων μελών. Σε περίπτωση 
ισοψηφίας υπερισχύει η ψήφος του Προέδρου. 


2. Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: α) αποφασίζει για κάθε θέμα που 
αφορά στην εκπλήρωση του σκοπού του Ιδρύματος, β) 
συνεργάζεται με το Μητροπολιτικό Συμβούλιο της Ιεράς 
Μητροπόλεως Αττικής, με το Εκκλησιαστικό Συμβούλιο 
της Ενορίας Κοιμήσεως της Θεοτόκου Ανοίξεως Αττικής, 
με διαφόρους πολιτιστικούς, επιστημονικούς και φιλαν¬ 
θρωπικούς συλλόγους, καθώς και με την τοπική αυτοδι¬ 
οίκηση και τους τοπικούς φορείς για την προαγωγή και 
επίτευξη του σκοπού του Ιδρύματος, γ) μεριμνά για την 
εξεύρεση οικονομικών πόρων και για την ορθή, ομαλή και 
απρόσκοπτη λειτουργία του Ιδρύματος, δ) καταρτίζει τον 
ετήσιο προϋπολογισμό και απολογισμό του Ιδρύματος, 
τους οποίους και υποβάλλει για έγκριση στο Μητροπολι- 
τικό Συμβούλιο, ε) αποφασίζει για κάθε άλλο θέμα, το 
οποίο δεν προβλέπεται στον παρόντα Κανονισμό. 

3. Το Δ.Σ. του Ενοριακού Κέντρου Νεότητος συγκροτεί¬ 
ται σε σώμα κατά την πρώτη συνεδρίασή του, εκλέγοντας 
τον Αντιπρόεδρο, τον Ταμία, και τον Γ ενικό Γ ραμματέα. 

Άρθρον 6 
Τηρούμενα Βιβλία. 

Το Ίδρυμα έχει ιδίαν διαχείριση, τηρεί δε με την μέριμνα 
του Δ.Σ. τα Διαχειριστικά αυτού Βιβλία, σύμφωνα με το 
σύστημα τήρησης των λογιστικών βιβλίων των Εκκλησια¬ 
στικών Νομικώς Προσώπων, θεωρημένα για κάθε νόμιμη 
χρήση από την Ιερά Μητρόπολη Ατικής, ήτοι: 1) Βιβλίο 
Πρωτοκόλλου, 2) Βιβλίο Πρακτικών των Συνεδριάσεων 
του Δ.Σ. 3) Βιβλίο Ταμείου και Διπλότυπα Γ ραμμάτια Ει¬ 
σπράξεων και Εντάλματα Πληρωμών, τα οποία είναι εκτε¬ 
λεστέα εφόσον φέρουν την υπογραφή του Προέδρου και 
του Ταμία του Ιδρύματος, 4) Βιβλίο Κτηματολογίου, στο 
οποίο καταγράφεται όλη η ακίνητη περιουσία του Ιδρύ¬ 
ματος, 5) Βιβλίο Υλικού, στο οποίο καταγράφεται όλη η κι¬ 
νητή περιουσία του Ιδρύματος. 

Άρθρον 7 

Πόροι του Ιδρύματος. 

Πόροι του Ιδρύματος είναι: α) ετήσια επιχορήγηση της 
Ενορίας Κοιμήσεως της Θεοτόκου Ανοίξεως, β) πρόσο¬ 
δοι από την πραγματοποίηση διαφόρων εκδηλώσεωντου 
Ιδρύματος, λαχειοφόρων αγορών, εράνων νόμιμα διενερ- 
γουμένων, εκθέσεων κ.α., γ) δωρεές, κληρονομιές και 
κληροδοσίες κινητών και ακινήτων, δ) εισφορές, σε είδος 
ή σε χρήμα φίλων του Ιδρύματος, ε) κρατικές επιχορηγή¬ 
σεις, ευρωπαϊκές επιχορηγήσεις, επιχορηγήσεις εκ μέ¬ 
ρους της Νομαρχιακής ή Τοπικής Αυτοδιοικήσεως, Ορ¬ 
γανισμών και άλλων Νομικών Προσώπων Δημοσίου ή 
Ιδιωτικού Δικαίου, επιχορηγήσεις εκ μέρους φυσικών 
προσώπων και κάθε νόμιμη επιχορήγηση, στ) κάθε έσο¬ 
δο, σύμφωνο με το Ορθόδοξο Χριστιανικό πνεύμα, που 
προέρχεται από κάθε είδους δραστηριότητες του Ιδρύ¬ 
ματος και κάθε νόμιμη πηγή. 

Άρθρον 8 

Διάθεση των πόρων. 

1. Οι ανωτέρω πόροι του Ιδρύματος διατίθενται κατόπιν 
αποφάσεως του Δ.Σ. αυτού: α) για την αγορά του απαι- 
τουμένου εξοπλισμού του Ιδρύματος, β) για την αντιμε¬ 
τώπιση των εξόδων λειτουργίας του Ιδρύματος και του 

ευρισκομένου σε αυτό κυλικείου, γ) για τη λειτουργία των 
Κατηχητικών Σχολείων, δ) για τη διοργάνωση διαφόρων 
εορτών και εκδηλώσεων του Ιδρύματος και την αγορά 
διαφόρων μουσικών και αθλητικών οργάνων καθώς και 
αντικειμένων τεχνολογικού εξοπλισμού, ε) για την κάλυ¬ 
ψη κάθε άλλης δαπάνης που αποσκοπεί στην επίτευξη 
του σκοπού του Ιδρύματος. 

2. Το τυχόν χρηματικό πλεόνασμα από την οικονομική 
διαχείριση του Ιδρύματος, το οποίο υπερβαίνει το ποσό 
του οποίου αποφασίζει το Δ.Σ., κατατίθεται σε λογαρια¬ 
σμό Τραπέζης στο όνομα του Ιδρύματος. 

Άρθρον 9 

Σφραγίδα. 

Το Ίδρυμα έχει ιδίαν σφραγίδα, στην οποία σε δύο 
επάλληλους κύκλους αναγράφεται: «ΙΕΡΑ ΜΗΤΡΟΠΟΛΙΣ 
ΑΤΤΙΚΗΣ», «ΕΝΟΡΙΑΚΟΝ ΚΕΝΤΡΟΝ ΝΕΟΤΗΤΟΣΤΟΥ ΙΕ¬ 
ΡΟΥ ΝΑΟΥ ΚΟΙΜΗΣΕΩΣ ΤΗΣ ΘΕΟΤΟΚΟΥ ΑΝΟΙΞΕΩΣ», 
«Ο ΑΓΙΟΣ ΚΟΣΜΑΣ Ο ΑΙΤΩΛΟΣ», καιη οποία φέρει στο κέ¬ 
ντρο την εικόνα του Αγίου Κοσμά του Αιτωλού. 

Άρθρον10 
Τελικές Διατάξεις. 

Το παρόν Ίδρυμα καταργείται με απόφαση της Ιεράς 
Συνόδου κατόπιν αιτιολογημένης αποφάσεως του Δ.Σ. 
αυτού, για τη λήψη της οποίας είναι απαραίτητη η ψήφος 
του Σεβασμιωτάτου Μητροπολίτου Αττικής, όταν δεν εκ¬ 


πληρώνει τις εκκλησιολογικές αυτού προϋποθέσεις και 
την αποστολή του, όταν παρεκκλίνει του σκοπού του ή 
όταν καταστεί ανέφικτη η λειτουργία του. Σε κάθε περί¬ 
πτωση καταργήσεωςτου Ιδρύματος, κάθε κινητό ή ακίνη¬ 
το περιουσιακό αυτού στοιχείο, καθώς και κάθε δικαίωμα 
και αξίωση αυτού περιέρχεται στο Νομικό Πρόσωπο της 
Ενορίας Κοιμήσεως της Θεοτόκου Ανοίξεως Αττικής. 

Άρθρον11 

1. Ο παρών Κανονισμός ισχύει από της δημοσιεύσεως 
αυτού στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Κάθε τροποποίηση αυτού γίνεται από την Ιερά Σύνο¬ 
δο κατόπιν αιτιολογημένης αποφάσεως του Δ.Σ. του 
Ιδρύματος, για τη λήψη της οποίας είναι απαραίτητη η ψή¬ 
φος του Σεβασμιωτάτου Μητροπολίτου. 

Άρθρον12 

Από τις διατάξεις του παρόντος Κανονισμού προκαλεί- 
ται δαπάνη εις βάρος του προϋπολογισμού του Νομικού 
Προσώπου της Ενορίας Κοιμήσεως της Θεοτόκου Ανοί¬ 
ξεως Αττικής, το ύψος της οποίας δεν δύναται να προσ- 
διορισθεί. 

Αθήνα, 7 Νοεμβρίου 2000 

Τ Ο Αθηνών ΧΡΙΣΤΟΔΟΥΛΟΣ, Πρόεδρος 
Ο Αρχιγραμματεύς 
Τ Αρχιμ. ΘΕΟΛΟΓΟΣ ΑΠΟΣΤΟΛΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.θΙ.ςι- 

Θ-ΓΠ3Μ: \Λ/Θ5ΐΠ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 -5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031) 423 956 

Πληροφορίες δημοσιευμάτων λοιπών Φ.Ε.Κ. 

5225 713-5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ - Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

1 Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































